## Pravilnik o mjeriteljskim zahtjevima za prijamnike tereta cestovnih i željezničkih vaga

### NN 24/2003 (18.2.2003.), Pravilnik o mjeriteljskim zahtjevima za prijamnike tereta cestovnih i željezničkih vaga

# DrŽavni zavod za normizaciju i mjeriteljstvo

357

Na
temelju članka 22. Zakona o mjeriteljskoj djelatnosti (»Narodne novine« br.
11/94), ravnatelj Državnog zavoda za normizaciju i mjeriteljstvo donosi

## PRAVILNIK

### O MJERITELJSKIM ZAHTJEVIMA ZA PRIJAMNIKE TERETA CESTOVNIH I ŽELJEZNIČKIH VAGA

Članak 1.

Ovim se pravilnikom propisuju mjeriteljski zahtjevi
kojima moraju udovoljavati prijamnici tereta cestovnih i željezničkih vaga.

Članak 2.

Prijamnici tereta cestovnih vaga namijenjeni su za
vaganje cestovnih vozila u prometu na cestama, a prijamnici tereta željez­ničkih
vaga za vaganje željezničkih vagona što obavljaju promet u željezničkom
prometu.

Odredbe ovog pravilnika odnose se i na prijamnike
tereta kombiniranih cestovno-željezničkih vaga.

Članak 3.

Izrazi u ovom pravilniku znače:

1) *najveća masa* je najveća vrijednost mase
koja se može izvagati (u daljem tekstu »Max«)

2) *nosivost prijamnika tereta* je najveća
vrijednost mase koja se smije nalaziti na prijamniku tereta

3) *duljina prijamnika tereta za vage s prekinutim
kolosije­kom* je duljina kolosijeka na prijamniku tereta

4) *duljina prijamnika tereta za vage s
neprekinutim kolosije­kom* je duljina pomoćnih kolosijeka na prijamniku
tereta

5) *duljina prijamnika tereta za vage sa spregnutim
prijamnicima tereta* je zbroj duljina prijamnika tereta u međuprostoru

6) *širina prijamnika tereta željezničke vage*
je širina kolosijeka

*7)
vaga sa spregnutim prijamnicima tereta* je vaga s dva prijamnika tereta ili s više
prijamnika tereta koji se nalaze jedan iza drugoga na zajedničkom kolosijeku sa
zajedničkom mjernom napravom koja omogućuje pojedinačno ili skupno vaganje.

Članak
4.

Max i
duljina prijamnika tereta cestovnih vaga navedeni su u ovoj tablici:

if !supportEmptyParas endif

|  |  |
| --- | --- |
| Max (kg) | Duljina mosta (m) |
| 10 000…50000 \* | 5,5…27 |

if !supportEmptyParas endif

if !supportEmptyParas endif

\* Izuzetno se može odobravati izvedba cestovnih vaga
s Max 60 000 kg za upotrebu u kamenolomima, proizvodnji i utovaru sipkih
materijala te potrebe carinske službe.

Prijamnici
tereta cestovnih vaga duljine veće od 12 m mogu se izrađivati iz dva, a
prijamnici tereta duljina većih od 18 m iz tri dijela.

Članak
5.

Max i
duljina prijamnika tereta željezničkih vaga navedeni su u ovoj tablici:

if !supportEmptyParas endif

|  |  |
| --- | --- |
| Max (kg) | Duljina mosta u m |
| 50 000…100 000 | 10…22 |

if !supportEmptyParas endif

Prijamnici
tereta željezničkih vaga duljine 18 m, 20 m i 22 m mogu se izrađivati u dva
dijela ili više dijelova.

Ako prijamnici tereta mogu vagati i neovisno jedan o
drugome, Max se odnosi na zajedničko vaganje, a pojedinačna su vaganja unutar
Max.

Članak 6.

Širina prijamnika tereta cestovnih vaga iznosi (2,2
do 4) m.

Članak 7.

Širina prijamnika tereta željezničkih vaga ovisi o
širini kolosijeka. Za normalni kolosijek (n) širina kolosijeka iznosi 1 435 mm.

Članak 8.

Danom stupanja na snagu ovog pravilnika prestaje
važiti Pravilnik o metrološkim uvjetima za mostove cestovnih i tračničkih vaga
(»Službeni list« br. 31/87 i »Narodne novine«, br. 53/91).

Članak 9.

Ovaj pravilnik stupa na snagu osmog dana od dana
objave u »Narodnim novinama«.

Klasa: 011-02/02-4/25
Urbroj: 558-03/9-02-1
Zagreb, 1. listopada 2002.

Ravnatelj
Državnog zavoda za normizaciju
i mjeriteljstvo
**dr****.
sc****. Jakša Topić, dipl. ing.,** v. r.

Pravilnik, NN 24/2003-357